‏- הבן של השכנה -
‏סאוק־ריו. ‏-היי, עכשיו…
‏קודם תקשיבי לי.
‏לא אדחה את זה עוד.
‏אמרתי שאחכה לשלב מאוחר יותר,
‏אבל זה היה תירוץ ‏כדי להעמיד פנים שאני מתחשב.
‏שיקרתי לעצמי.
‏זה היה מתוך פחד. פחדתי.
‏אז…
‏העניין הוא…
‏הפעם אגיד את זה.
‏כשאמרתי שאת משגעת אותי…
‏כשאמרתי שאני יורד מהפסים בגללך…
‏מה שהתכוונתי בזה היה…
‏שאני…
‏מחבב אותך.
‏זה חם!
‏היי!
‏את בסדר?
‏כן, אני בסדר. ‏-תני לי לראות.
‏לא, אני בסדר.
‏נכווית. ‏-לא, אני בסדר.
‏יהיו לך שלפוחיות.
‏היית צריכה להיזהר!
‏לא נזהרתי בגללך!
‏לא ידעתי שהמים רותחים. נשרפתי מבפנים.
‏מה אתה אומר?
‏תפסיקי לזוז. נכניס אותה למים הקרים.
‏היי, למה הידיים שלך כאלה חמות?
‏מה?
‏הגוף שלי משחרר לרוב כמות כזאת של חום.
‏שניסע לבית חולים? ‏-לא. זה בסדר.
‏הידיים שלך כבר במצב נוראי. ‏מה אם הן גם יצטלקו?
‏זה לא סיפור רציני.
‏זה בטח יהיה אירוע יום-יומי מעכשיו.
‏כעת משהחלטתי לבשל,
‏אישרף ואיחתך בזמן שאילחם במים, אש ושמן.
‏אלוהים. אני אפילו לא יכול לומר לך להפסיק.
‏מי אתה שתגיד לי מה לעשות?
‏אני פשוט מודאג.
‏ולמה שתדאג לי?
‏את באמת לא יודעת?
‏מבוקר ועד לילה,
‏מהילדות ועד עכשיו…
‏זה היה הגורל והתפקיד שלי. ‏אלה שלשלאות שמכבידות עליי.
‏אני תוהה אם את מסתובבת ‏ומתנהגת כמו אדם נורמלי.
‏אני חושש שאימא שלך תחטיף לך ‏אם תגידי משהו דבילי.
‏היי!
‏בכית מלא פעמים אחרי שפגשת מלא אנשים דוחים.
‏מה עוד? כל הזמן מכים ודוחפים אותך.
‏את מכונית מתנגשת או משהו?
‏זה מטבח. הוא מלא בחפצים חדים וקהים, טוב?
‏לכן אני חושש שתיפגעי.
‏אני תוהה אם את מדלגת על ארוחות.
‏ואני מקווה…
‏שיש סביבך אנשים טובים.
‏ככה אני מרגיש.
‏אז…
‏תחשבי על…
‏איך שאת מרגישה.
‏אני יודע שבדיוק סיימת קשר רומנטי.
‏אני יודע שאת מבולבלת כי גם הוא פה.
‏אז אתן לך קצת זמן.
‏אני עניתי לך ראשון…
‏אבל תוכלי לענות לי בהמשך.
‏אלוהים, זה נשפך בכל מקום.
‏מה הרתחת?
‏התכוונתי להכין מרק כדורי בשר.
‏השארתי לך מתנה בשידת הלילה. ‏אני מקווה שתאהבי אותה.
‏- יום הולדת שמח -
‏זה יפה יותר.
‏פרופסור?
‏אמרת שזה יום חשוב, לכן יצאת מוקדם.
‏למה חזרת?
‏בטח טעיתי.
‏חשבתי שזה הסתיים…
‏אבל אני מניח שלא.
‏אתה מדבר על העבודה?
‏קוד חירום.
‏רפואת חירום, קוד חירום. ‏-קדימה.
‏- פרק 8 ‏הסוד שלו -
‏באמת לא תשחי?
‏את שונאת את המים?
‏למה?
‏אני פוחדת.
‏ואני לא יכולה לנשום.
‏זה חשוך ואני מרגישה שמשהו מושך אותי למטה.
‏במים
‏שומעים את אותם הקולות ‏כמו כשמכסים ככה את האוזניים.
‏אין סיבה לפחד.
‏סאונג־היו אולי לא יודע,
‏אבל אני חיבבתי אותו ראשונה.
‏זה היה כשהייתי ממש צעירה, ‏ועם הזמן שכחתי מזה.
‏באופן מוזר הרגשות האלה
‏עדיין חזקים כל כך.
‏אבל סאונג־היו…
‏הוא פשוט סאונג־היו.
‏פסיכי.
‏באמת עשיתי את זה.
‏האם הייתי פזיז מדי?
‏האם הצפתי אותה?
‏לא.
‏אם שולפים סכין, צריך לחתוך משהו.
‏לא, נראה לי שחתכתי משהו ‏שאסור היה לי לחתוך.
‏לא.
‏הייתי החלטתי.
‏הייתי טוב. פעלתי נהדר.
‏אני לא יכול להמשיך להסס לנצח.
‏אבל זה היה כל מה שיכולתי לומר?
‏שהיא משגעת אותי?
‏זה באמת משגע אותי.
‏שאני יורד מהפסים בגללה?
‏אני באמת יורד מהפסים. זה פסיכי.
‏איך אתמודד איתה מחר?
‏לעזאזל.
‏לעזאזל, אני ארד מהפסים.
‏לא, זה לא היה מוגזם מבחינתה.
‏זה לא.
‏זה היה מוגזם. מציף מדי.
‏לעזאזל, איך אתמודד איתה מחר?
‏אני לא… איך לא?
‏לעזאזל, אני משתגע.
‏היא ישנה עכשיו?
‏היא לא ישנה.
‏זה מטורף.
‏אבל למה היא לא ישנה?
‏בשם אלוהים, למה היא לא ישנה?
‏זה משגע אותי.
‏אני חושב שהייתי פזיז מדי.
‏נראה לי שכן.
‏למה היא לא ישנה?
‏אלוהים, אני משתגע.
‏זה פסיכי.
‏לא ישנתי בכלל.
‏בוקר טוב.
‏ישנת היטב?
‏כמובן.
‏אבל אתה נראה עייף.
‏התקשית לישון?
‏הייתי די עסוק.
‏את רוצה קפה? ‏-לא, אשתה היום תה.
‏את אוהבת את המתנה שלך?
‏חיכיתי שתשים לב.
‏כן, אני מתה עליה.
‏אתה יודע בדיוק מה אני אוהבת.
‏היא יפה לך.
‏תודה. אנצור אותה לנצח.
‏אקנה לך משהו יפה יותר בפעם הבאה.
‏קדימה. הבטחת. זה מחייב.
‏כמובן.
‏וואו, כולי ציפייה.
‏ברוך שובך הביתה.
‏היית במשמרת לילה? ‏אתמול היה יום ההולדת של אימא.
‏באמת?
‏הייתי עסוק. בטח שכחתי.
‏אני מצטער. ‏-זה בסדר.
‏בכל שנה יש יום הולדת. הם לא חשובים.
‏מאוחר, אבל בואו נאכל… ‏-אני צריך לנוח.
‏אני טיפה עייף.
‏אלוהים, אילו שקיות מתחת לעיניים.
‏מלאך המוות נראה טוב יותר ממני.
‏היי, תעצרי את הדימום עם זה.
‏יימרח עליה דם. היא לא יקרה?
‏זה לא חשוב.
‏למה באת הנה? מסוכן.
‏מי מנגב דימום מהאף עם דבר כזה?
‏אני צריכה להחזיר אותה.
‏אוף, החלונות אפילו לא היו פתוחים.
‏מאיפה מגיע כל האבק הזה?
‏אימא. ‏-מה?
‏אני תהיתי
‏אם אי פעם שקלת להשקיע כספים?
‏להשקיע כספים?
‏כן.
‏בטח שמעת, אבל עכשיו זה עידן השיווק.
‏מאמני כושר חייבים לקדם את עצמם.
‏שמעת על אינסטגרם?
‏כן. מצטלמים עם הטלפון ומפרסמים, נכון?
‏ראיתי בטלוויזיה.
‏ידעתי. את מכירה את כל הטרנדים.
‏אפשר להיות משפיען אם מתפרסמים באינסטגרם.
‏אז אפשר לגרוף את כל הכסף במדינה הזאת…
‏איך אתה מעז שוב לקשקש ככה?
‏היי.
‏סליחה, אחותי הגדולה והיקרה. ‏אולי לא תתערבי?
‏אני גדולה ממך בסך הכול ב-13 חודשים.
‏מה פתאום אתה מתנהג כמו ילד מגניב?
‏שכחת כמה בדיוק את שווה?
‏אתה יודע,
‏התכוונתי לחיות את שארית חיי ‏בדרך יפהפייה ולא אלימה…
‏אלוהים!
‏שניכם הולכים מכות הבוקר מול אימא שלכם?
‏אימא, נמשיך בשיחה העמוקה שלנו בהמשך.
‏אל תקשיבי לפרחח הזה.
‏תחזור על השטויות האלה
‏ואני אשים קץ לחייך. הבנת?
‏כן, בטח. ‏-מספיק.
‏למה את לא לבושה בחולצה קצרה?
‏הן בכביסה.
‏אין סיכוי. קיפלתי כמה ושמתי בחדר שלך.
‏לא, הן אינן.
‏גם התבשמת?
‏אני?
‏כן, את.
‏ריחנית מאוד.
‏האם… ישנת טוב?
‏כמובן!
‏התמתחתי לי בנוחות ‏וישנתי בלי שום מחשבות בראש. ואתה?
‏כשנשכבתי ועצמתי עיניים לרגע, כבר היה בוקר.
‏נחרתי כל כך שהאף שלי כואב.
‏חרקתי שיניים כל כך שבטח נקעתי את הלסת.
‏אתה חורק שיניים בשינה? ‏-מה?
‏כמעט שכחתי.
‏תודה שנתת לי להשתמש בה. אני מעריכה את זה.
‏תראה. כל הדם יצא.
‏חבל שיצא.
‏למה? כדי לבקש משהו טוב יותר?
‏לא, כדי שיקברו אותי איתה בהמשך.
‏זה היה נראה ממש יפה.
‏השתגעת? אתה חושב ‏שאתה באיזו מלודרמה או משהו?
‏למה שתיקבר? אנחנו צריכים להגיע לגיל 100.
‏להגיע לגיל 100? ביחד?
‏לא, טעיתי.
‏אתה מכיר את הפתגם על כך שחיים הרבה זמן…
‏מה? ‏-בריאות ואריכות ימים.
‏חיי נצח ו-100 שנים של אושר בנישו…
‏כלומר, יש פתגם על זה שחיים עד גיל 100.
‏איך זה הולך? 100 שנים…
‏מה קרה לי?
‏אז בקשר לתשובה שלי…
‏אוכל באמת לומר לך בהמשך?
‏כן, תקדישי לזה מחשבה עמוקה.
‏באמת?
‏זה אומר שלתשובה שלך אין תאריך תפוגה?
‏עדיין,
‏החיים קצובים, ‏אז לא הוגן אם לא יהיה תאריך תפוגה.
‏כנראה.
‏אז…
‏צריך לבחור פריט. מה עם שימורים?
‏אין יותר מדי סוגים?
‏אפרסקים, אננס,
‏תירס, חזיר.
‏טונה. ‏-נלך על שבלולי ים.
‏תאריך התפוגה הוא…
‏שלוש שנים? היי, זה יותר מדי.
‏אז דגים מהאוקיינוס השקט?
‏שום פחיות מתכת.
‏אולי אורז אינסטנט?
‏נותרו לזה שישה חודשים.
‏ולזה שמונה חודשים.
‏לזה נותרה שנה. ‏-מה עם זה?
‏תקופת ההתלבטות תימשך ‏כמו התוקף של מאכלים מקוררים?
‏אמרת שאוכל לענות בהמשך. ‏אמרת לי לחשוב לעומק.
‏עומק המחשבה חשוב יותר מהזמן שזה לוקח.
‏משום שהם מותססים,
‏אין למשקאות יוגורט חיי המדף הכי ארוכים?
‏נלך על חלב.
‏אז למה בכלל טרחת לשאול?
‏אבל בהתבסס על אלה שמאחור.
‏סגרנו.
‏היי, יש חלב רגיל וחלב בטעם תות.
‏יש גם שוקו, בננה וקפה. איזה נבחר?
‏מתי היא הלכה? ולאן?
‏אז אני אבחר את זה עם חיי המדף הכי קצרים.
‏סליחה.
‏עקבתי אחריך.
‏מה אתה עושה? ‏-מה?
‏משלמים לי בקושי שכר מינימום, ‏וסידרתי את כולם יפה.
‏מה אני אמורה לעשות אחרי שבלגנת אותם ככה?
‏אני מצטער.
‏הפחדת אותי.
‏מה זה?
‏חטיפים. תתחלקו.
‏אתה חסר לב.
‏היי, אתה לא יודע שיש לי רגישות ללקטוז?
‏יש גם שימורים.
‏היי, רגע.
‏הבנתי למה קנית אננס ואפרסקים,
‏אבל למה קנית שבלולי ים ודגים?
‏אקח את זה. אני בדיאטה.
‏מצטער, אבל זה שלי.
‏אתה אוהב בטעם בננה. ‏-באמת?
‏כן.
‏בדרך כלל זה נכון, ‏אבל לזה יש חיי המדף הכי קצרים.
‏אלוהים. למה הוא חייך ככה?
‏יש לי פרפרים בבטן.
‏שבלולי ים לארוחת בוקר? אלוהים.
‏אולי פחית בירה?
‏סוג'ו?
‏סוג'ו ובירה?
‏רוצה לכתוב על החוויות שלך? ‏-כן, במאמר מיוחד אחת לשבוע.
‏בימינו זה טרנד.
‏אחת לשבוע תבחר נושא, ‏תסקר אותו, ותכתוב עליו מאמר.
‏אתה מסוגל? לא רצית לעבור מחלקה?
‏בסרטים לגיבורי על תמיד יש שתי עבודות.
‏הם גם שני טיפוסים שונים.
‏אני סתם אדם רגיל, אבל רציתי לנסות.
‏אוכל לשאול מדוע פתאום שינית את דעתך?
‏זכיתי לתואר "בוץ מן" שאני לא ראוי לו.
‏מה? ‏-לא תפסלי את הרעיון, נכון?
‏מאיפה צץ הביטחון הזה?
‏טוב.
‏לאן תלך ראשון?
‏- מרכז הבטיחות -
‏סליחה?
‏פרמדיק ליום?
‏כן, באתי לחוויה, לא לריאיון.
‏באתי להשתתף, לא לצפות. ‏אעבוד בשעות שלכם ואתלווה לקריאות.
‏אבל… ‏-אל דאגה.
‏לא אעיק עליכם.
‏אבל זה לא יכול לקרות רק כי אתה רוצה.
‏לפי מה שאני רואה, ‏לא נראה לי שתוכל לנסוע באמבולנס,
‏ולא נראה לי שתוכל לסחוב דברים כבדים.
‏אלוהים.
‏מה אתה עושה?
‏אני רוצה להבהיר אי הבנות לגביי.
‏אני בטוח בסיבולת שלי.
‏לא כל אחד שורד במדור הרווחה.
‏בבקשה תעזרי לי!
‏אני רוצה להיות בשטח, לא במשרד,
‏ולנצל את גופי כדי לכתוב מאמר טוב.
‏בסדר. הבנתי.
‏אלוהים. קום, בבקשה. מה אתה עושה?
‏אמרתי שזה לא תלוי בי. תפסיק בבקשה.
‏ממי צריך לבקש רשות?
‏מה?
‏מר קאנג, אני מחכה למאמר שלך.
‏תודה, אדוני. אני מחכה לעבוד איתכם.
‏בנוסף, תיידע אותי אם תזדקק למשהו.
‏כן, אדוני. ‏-הנה היא. זאת ג'ונג מו־אום.
‏היא זו שתעזור לך.
‏אני הולך.
‏וואו, חשבתי שלא יהיה טוב מספיק ‏עם אנשים כדי להיות עיתונאי,
‏אבל הוא חברותי ביותר.
‏מה אמרת? ‏-כן.
‏מה?
‏למה זה פה?
‏אני השארתי את זה פה?
‏מה זה?
‏ניגבתי הכול לפני שהלכתי.
‏למה זה מלוכלך?
‏מה?
‏אלוהים.
‏לא ניגבתי את זה?
‏מה?
‏מה זה?
‏אדוני, המשלוח שלך כאן!
‏היי!
‏אתה כבר עובד קשה בשעה מוקדמת כל כך.
‏ככה זה בעבודה הזו.
‏היום יש שתי צנוניות, שני כרוב, שני גזרים
‏ושק בצל, נכון?
‏טוב.
‏סליחה?
‏נפגשנו פעם…
‏הצפייה בתוכנית הזאת מסבה לי עונג בימינו.
‏היא טובה כל כך. ‏-כן.
‏איך קוראים לשחקנית? ‏היא נהפכה למותק של המדינה.
‏היי, גם את צופה בתוכנית הזאת?
‏לא, צפייה בטלוויזיה היא בזבוז זמן.
‏אני מעדיפה לקרוא.
‏כן, ברור.
‏אז במה מדובר?
‏זה רומנטי, על גבר ואישה שמתאהבים.
‏רואות? זה צפוי כל כך.
‏רוב הדברים הם צפויים, והם מה שכולם אוהבים.
‏כן, נכון. ‏-אלוהים.
‏כן, אני גם אוהבת את השחקן.
‏כן, גם אני. ‏-גם אני.
‏אז איך השניים הכירו?
‏הם הכירו בחו"ל.
‏- היון־ג'ון: נוכל להיפגש? -
‏זה גם היה רומנטי כל כך.
‏עברנו על כל הפריטים עם המהנדס,
‏כולל אם ניתן ליישם אותם.
‏כן, אז עכשיו צריך לקבוע זמן ‏לתדרוך לפני הביצוע.
‏כן. הלו?
‏הלו?
‏הסוללה שלי מתה.
‏לא הבאתי מטען.
‏תשתמשי בשלי. ‏-מה?
‏זה נראה דחוף. תשתמשי במטען שלי.
‏טוב. תודה רבה.
‏אבל אולי רועש מדי לקבל פה שיחה.
‏זה בסדר.
‏תודה.
‏תודה שנפגשת איתי.
‏לא באתי בשבילך.
‏רציתי לשמוע מה יש לך לומר.
‏תחילה נזמין קפה. אפשר גם עוגה.
‏בעבר אהבת עוגות גבינה.
‏למה עשית את זה?
‏לראות את שניכם יחד שימח אותי ונתן לי שקט.
‏למה עשית את זה?
‏אני מצטער.
‏אין לי שום תירוצים.
‏לא בגדתם זה בזה,
‏אבל שניכם לא מספרים לי את הסיבה.
‏שניכם שותקים.
‏כבר נפרדתם,
‏אז אני לא יכולה לרתך או לחבר דברים מחדש.
‏אבל אני לא מסוגלת לשחרר, ‏כי הכול מוזר כל כך.
‏אם ביטלתם את החתונה, ‏בטח ראיתם את הגרוע מכול זה בזה.
‏למה אתם לא שונאים זה את זה? ‏-מעולם לא שנאתי אותה.
‏אני עדיין אוהב את סאוק־ריו.
‏מה זה?
‏מה?
‏למה היא איתו, לעזאזל?
‏לקחתי את זה מהשורה האחרונה.
‏- תאריך תפוגה 29 ביוני -
‏רק 11 ימים?
‏אלוהים. סליחה. אני ממש מצטערת.
‏זה בסדר. סאוק־ריו העירה את כולן.
‏טוב, נתחיל בשיעור?
‏כן, גברתי. ‏-טוב.
‏אצטרך לאפסן את זה היטב.
‏תישאר טרי פה. נתראה בעוד 11 ימים.
‏הפחדת אותי.
‏למה אתה יושב ככה?
‏סגרת את החנות וחזרת הביתה?
‏שוב אין לקוחות?
‏למה נפגשת עם היון־ג'ון?
‏מה?
‏חשבת שלא אדע אם תסתירי את זה ממני?
‏אני אבא של סאוק־ריו.
‏למה את ממשיכה לעשות ממני צחוק?
‏אל תגיד את זה ככה.
‏נפגשתי איתו כי פתאום יצר איתי קשר.
‏התכוונתי לספר לך.
‏מה הפרחח אמר?
‏הוא אמר שהוא עדיין אוהב את סאוק־ריו.
‏הוא רוצה לחזור איתה לארה"ב.
‏איך המנוול מעז לומר את זה?
‏אז מה איתך?
‏פשוט ישבת שם והקשבת לו אומר את זה?
‏אמרתי לך. אני בעד זה שסאוק־ריו תחזור.
‏אוף, עוד פעם את והשטויות על ארה"ב!
‏את אובססיבית לארה"ב או משהו?
‏את מנסה למכור את הבת שלנו? ‏-מה?
‏את יודעת איך את.
‏כל עוד עומדים בתנאים ואנשים מקנאים,
‏לא זה ולא הרגשות ‏של סאוק־ריו מעניינים אותך!
‏נכון. אני אנוכית.
‏בכל עונה היא שלחה לי ‏תיקים מחנויות אאוטלט בארה"ב.
‏היא אפילו שלחה נעליים, ‏והלב שלי שבור שזה נגמר.
‏אז מה? קיוויתי להשוויץ שהחתן שלי עורך דין.
‏אבל אני עצובה שזה נגמר. מרוצה?
‏תראה, אני…
‏אני לא רוצה שהיא תהיה כישלון ותחיה כמוני.
‏אני לא רוצה שהיא תחיה חיים עניים ועלובים!
‏אתה לא יודע כלום.
‏לעזאזל.
‏גיונג־ג'ונג… ‏-גון־סיק…
‏רוצה לשתות משהו?
‏זה מה שרציתי לשאול.
‏טוב, בוא נלך. ‏-טוב.
‏גיונג־ג'ונג.
‏איך זה להיות אדם
‏מצליח כמוך?
‏זה נחמד כמו הקלמרי הפריך והמטוגן הזה?
‏מבחינתי,
‏החיים שלי הם כמו ‏הפיסה הספוגה הזאת. ספוגים כל כך.
‏הם ספוגים ברגשי הנחיתות שלי.
‏משום שאני חסר יכולת, חששתי שמשהו השתבש.
‏פחדתי כל כך שאפילו לא יכולתי לשאול למה.
‏כל מה שהצלחתי לעשות זה להציק לאשתי.
‏שלי יבשים כמו אבן.
‏משפחתי עלולה להתפורר עם המגע הכי עדין.
‏אבל הטוקבוקי הזה…
‏כן?
‏הוא עשוי מקמח או מאורז?
‏זה?
‏זה עשוי מאורז.
‏למה?
‏אל תבין לא נכון. אלה מהקמח טעימים, אבל…
‏אני אוהב את אלה שמאורז.
‏למה? ‏-כי הם…
‏פריכים כל כך.
‏אבל בדרך כלל בחנויות חטיפים מוכרים מקמח.
‏למה?
‏טוב, כי זה… זה מה שמסקרן אותך?
‏אלה מהאורז מתנפחים יותר ‏ונעשים ספוגים ברוטב מהר יותר.
‏הרוטב לא נספג עד הסוף, אז זה בעייתי.
‏למה?
‏כי ככה זה. ואמרתי לך למה,
‏אבל אתה לא מפסיק לשאול למה,
‏אז אני אומר לך למה אצל אלה ‏שעשויים מאורז זה קורה באופן טבעי.
‏למה?
‏לעזאזל.
‏אני מנסה להיות רציני.
‏למה אתה כל הזמן מתלוצץ?
‏הטוקבוקי הזה…
‏הוא עשוי מקמח או מאורז?
‏אלוהים, לבחור הזה ‏יש מנהג נוראי כשהוא שיכור.
‏למה חזרת להתחלה? ‏מה אתה, סימן חזרה במוזיקה?
‏בחייך.
‏למה? ‏-תפסיק! אני נשבע!
‏עכשיו זה מפחיד אותי.
‏אלוהים.
‏זה הפחיד אותי.
‏מה זה?
‏למה זה פה?
‏האם אתה…
‏שמת את זה פה?
‏מה זה? ‏-לא יודעת. בחיים לא ראיתי את זה.
‏גם אני לא יודע מה זה.
‏רגע, זה נשבר?
‏שושנת העמקים…
‏למה אתה אומר שוב ושוב "שושנת העמקים"?
‏למה? שושנת העמקים… מה?
‏אתה מדבר על השיר?
‏"מאוחר בלילה בטרמינל מאפו
‏"לרכבת הלילה אין לאן לנסוע"
‏שושנת העמקים.
‏שושנת העמקים…
‏אז מה זה? זה לא השיר?
‏שושנת העמקים… ‏-כן?
‏הם הפרחים האהובים עליה. ‏-באמת?
‏לא.
‏הם היו האהובים עליה. ‏-טוב.
‏היה קשה למצוא אותם.
‏אז התקשית למצוא ‏פרחי שושנת העמקים, גיונג־ג'ונג?
‏אז בסדר.
‏אני אשיג לך אותם.
‏אני אעשה את זה.
‏אני אשיג לך. חכה פה.
‏אל תזוז.
‏אצא ואקנה לך שושנת העמקים.
‏אני הולך לקנות את הפרחים.
‏השוטה הזה. איזו זכות יש לו?
‏עכשיו הוא מבלה בחוץ לילות שלמים? לא ייאמן.
‏בחיים לא עשית דבר כזה. אתה מפחיד אותי.
‏בן לא יכול לעזור לאימו להדיח כלים?
‏תשתמש במים חמים. תיפטר מהשמן.
‏כן, גברתי.
‏שטוף גם את זה.
‏בזמן שאני מדיח כלים,
‏שנמשיך עם השיחה שלנו מקודם?
‏תחזיר לי! ‏-בחייך!
‏אל תהיי ככה. אימא, תקשיבי לי.
‏כדי להיות משפיען,
‏אני צריך מעריצים… לא, סוגדים.
‏אני צריך עוקבים.
‏למה שאנשים יעקבו אחריך? בהתבסס על מה?
‏את אובייקטיבית כל כך. נכון?
‏כן.
‏ולכן קונים עוקבים בכסף.
‏כשיש עשרות אלפי עוקבים, ניתן לחיות בנוחות.
‏יש רכישות קבוצתיות ונותני חסות.
‏יש לי רק שני מיליון וון.
‏אימא, זאת השקעה.
‏זה ממש לא מספיק.
‏מטורף מחורבן! ‏-לעזאזל.
‏בוא הנה. ‏-היי!
‏חתיכת פרחח. טפילים הם מצפוניים יותר ממך.
‏כל החיים שלך חיית על חשבון הוריך.
‏ואתה רוצה להמשיך ככה בגיל 30 פלוס?
‏לעזאזל.
‏היי, תשמרי על הפה שלך.
‏שים לב להתנהגות שלך.
‏תמיד הסתובבת עם הראש בעננים ‏במקום לעבוד קשה ולהרוויח כסף.
‏אתה בכלל לא מרחם על אימא?
‏מספיק עם השטויות. במה את שונה ממני?
‏מה?
‏תחזור על זה.
‏היי, מספיק! ‏-מה?
‏גם ככה יש לי כאב ראש נוראי.
‏למה אתם תמיד רבים כשאתם מתראים?
‏סאוק־ריו, תפסיקי. דונג־ג'ין, תיכנס.
‏את איומה. ‏-אין לך זכות לכעוס.
‏אימא.
‏הפרחח הזה עבד עלייך בעבר.
‏אל תיתני לו כסף.
‏אני אדאג לזה. ‏-מה זאת אומרת?
‏הוא ככה כי את מתייחסת אליו כמו אל תינוק!
‏זה כי…
‏הוא נולד עם חור בלב.
‏אסור לגרום לו לבכות. ‏הדבר עלול להוביל לניתוח.
‏שמעתי את זה אלף פעמים.
‏אבל הוא לא עבר ניתוח.
‏החור נסגר לבד. ‏היית צריכה להיות נוקשה איתו יותר.
‏איך יכולת לתת לו ‏להיות כזה ילדותי זמן רב כל כך?
‏נראה אותך עם ילדים משלך.
‏נראה אם תוכלי להתנהג ככה עם ילדך החולה.
‏את שוב מצדדת בו?
‏מחלה היא כזה סיפור רציני?
‏- נותרו עשרה ימים -
‏- שיהיה לך יום נעים -
‏לעזאזל.
‏מה אתה עושה? ‏-מה? כלום. ניכנס.
‏קח את זה. ‏-טוב.
‏נותרו עשרה ימים.
‏שיהיה לך יום נעים.
‏הוא שלח לי עכשיו אימוג'י?
‏הוא מעולם לא עשה דבר כזה.
‏משהו טוב קרה?
‏היון־ג'ון.
‏אני שמח שתפסתי אותך לפני שזה התקרר.
‏מה זה?
‏זה תה יסמין.
‏שיניתי את האסטרטגיה שלי.
‏הדברים "האחרונים" לא עבדו, ‏אז אחזור להתחלה.
‏קודם נראית עסוק, אז לא הזדמן לי לומר לך.
‏תודה על המטען.
‏אני חייבת לך טובה.
‏זה לא היה רציני.
‏זה כן.
‏אם כך, אוכל לקנות לך משקה?
‏לא, זה בסדר.
‏זה לא בסדר מבחינתי.
‏אקנה לך קפה.
‏אבל הקפה פה…
‏לא טעים.
‏הבנתי.
‏את אוהבת אוסאם־בולגוגי?
‏מה?
‏את לא? ‏-אני כן.
‏אז בואי נלך.
‏זה תה יסמין.
‏למה אתה נותן לי אותו. ‏-הוא טוב לבריאות המעי.
‏נראה לי שאת שותה יותר מדי קפה.
‏אחכה לך בחוץ.
‏אני אתחיל מחדש.
‏אם אעשה את זה,
‏אולי תחייכי אליי כפי שחייכת בעבר.
‏טוב, סיימתי להיום.
‏ביי.
‏אולי אסור היה להצליח כל כך.
‏אני לא מאמינה שפרסקו כבר אוהבים אותו.
‏זה לא טוב?
‏לא.
‏כי שיתוף הפעולה שלנו יסתיים מהר מדי.
‏היית צריך לצייר עם הרגל כדי שידחו אותנו.
‏רציתי שתאריכי ההגשה ילחיצו אותנו ‏ונעבוד כל הלילה.
‏אני מוכשר מדי בשביל זה.
‏עכשיו אתה יודע איך להתלוצץ?
‏משום מה אני כועסת עליך. ‏נראה לי שנעשה לך נוח בחברתי.
‏נכנסתי לאש בעצמי.
‏כפי שאמרת, לא יודעים ‏מה יקרה עד שזה נכנס לתנור.
‏רגע, אתה…
‏סיפרתי לסאוק־ריו איך אני מרגיש.
‏מה היא אמרה?
‏היא עדיין לא נתנה לי תשובה.
‏אני רואה שאתה תקוע בתנור בדרך ללא מוצא.
‏אפשר לומר.
‏אני מקווה שזה ייסדק.
‏אני מקווה שזה יתנפח ויתפוצץ.
‏גם ככה אני נשרף וסובל. ‏אני לא זקוק לעזרה שלך.
‏אז ככה זה ייגמר.
‏לזה מתכוונים כשאומרים ‏שגברים ונשים לא יכולים להיות ידידים?
‏הסיבה שאני לא יכול להיות ידיד של סאוק־ריו
‏איננה משום שהיא אישה.
‏זה משום שהיא סאוק־ריו.
‏זה מכעיס, אבל אני מסכימה.
‏לא נראה לי שהיית לא ישר מולי ‏בזמן שהרגשת משהו כלפיה.
‏היית אדם נהדר כשיצאנו.
‏הייתי מאוד אמוציונלית אז.
‏ישבתי לבד, שפופה בפינה אפלה
‏ותמיד היית מחזיר אותי אל האור.
‏זאת ודאי הסיבה ש…
‏לא הצלחתי לשכוח אותך.
‏זה אומר שנזרקתי?
‏לא, גם אותך עשויים לזרוק.
‏מה? ‏-האיש מהמסעדה באותו יום.
‏הוא היה מפחיד.
‏הם נראו די קרובים.
‏ובל נשכח
‏שהוא גבר סקסי ובוגר שנוח לו עם עצמו.
‏סתם מתוך סקרנות,
‏האם התפיסה החברתית של מה שסקסי השתנתה?
‏או שאני צריך לפקפק בטעם שלך?
‏אתה מרגיש מאוים.
‏ברור שלא.
‏אני רק שואל כשותף עסקי מודאג.
‏תתקשר אליי אם תצא מהתנור שבור.
‏אקנה לך משקה.
‏למה את שלילית כל כך?
‏נשתה מקגולי.
‏אני לא שותה ולעולם לא אשתה.
‏תגיד למיונג־או שאשלח לו בקרוב ‏את הקערה שהבטחתי.
‏- בה דונג־ג'ין -
‏סאונג־היו, תהיה פנוי הערב?
‏- להעביר 2,000,000 וון? -
‏בקשתך מתבצעת כעת. האם להדפיס קבלה?
‏- העברה: 2,000,000 וון ‏יתרה: 180,002 וון -
‏אנא קח את כרטיסך.
‏נא לוודא כי לא הושארו כל חפצים מאחור.
‏תודה.
‏היי, מזמן לא דיברנו.
‏לא, זה פשוט…
‏תהיתי אם שמעת על משרות חלקיות.
‏זה היה כזה כיף.
‏זה כיף בכל יום. ‏-מה?
‏לא, כמו בפעם הקודמת…
‏אני אחזור אלייך.
‏סליחה. מה המקום הזה?
‏זה בית ספר לבישול.
‏מעבירים פה שיעורי בישול.
‏בישול? ‏-כן.
‏אוי ואבוי.
‏אדוני, אפשר לקבל מנה של טוקבוקי?
‏אוי, סליחה.
‏לא נראה לי שאני יכול למכור לך אותם.
‏למה? יש לך המון.
‏לא נראה לי שאוכל למכור אותם בלב שלם.
‏הם ספוגים מדי ברוטב.
‏חבל.
‏טוב. להתראות.
‏אוי.
‏אני מצטער. תחזור בפעם הבאה.
‏אולי נתחיל מחדש?
‏נכון. זאת השקית מקודם.
‏מה זה?
‏מה זה? אני לא הכנסתי את זה לפה.
‏מותק.
‏מה?
‏הגעתי הביתה.
‏היי.
‏למה אתה יושב פה?
‏אין אף אחד בבית?
‏דונג־ג'ין אמר שהוא צריך לדבר איתי.
‏הוא אמר שהוא יאחר ואמר לי לחכות בפנים.
‏למה הוא צריך לדבר איתך?
‏אני לא יודע. הוא אמר שיש לו הצעה.
‏לעזאזל. המנוול הזה.
‏הוא בכלל שאל אותך?
‏הפרחח הזה בטח ירד מהפסים.
‏מה? מה העניין?
‏אימא, את יודעת מה דונג־ג'ין עושה?
‏הוא ביקש ממך כסף ועכשיו הוא ביקש…
‏- אומנות הבישול הקוריאני -
‏מה את עושה?
‏מה כל זה?
‏אימא, לא נראה לך שזה מוגזם? בחייך.
‏למה את בודקת את התיק שלי?
‏מה כל זה?
‏דודה מי־סוק, קודם כול תירגעי.
‏שבי… ‏-את לא רואה?
‏זה ספר בישול.
‏למה יש לך אותו? למה שיהיה לך אותו?
‏כי אני רוצה לבשל.
‏מה?
‏תחילה נקשיב למה שיש לה לומר.
‏היו לה הסיבות שלה.
‏סאונג־היו, ידעת? ידעת שהיא לומדת בישול?
‏כן.
‏אלוהים.
‏אחרי שהתרוצצתם יחד ונהגתם בחוסר אחריות,
‏גם זממתם יחד?
‏אני מצטער.
‏אבל… ‏-הוא לא עשה כל רע.
‏זה העניין שלי. החלום שלי. ‏-איך את מעזה?
‏אז…
‏זאת הסיבה שבאת לחנות שלי?
‏כדי להשתמש במטבח שלי בהיחבא?
‏אני מצטערת.
‏לא היה לי איפה לתרגל.
‏התכוונתי לספר לשניכם ‏אחרי שאשיג את ההסמכה שלי.
‏הסמכה?
‏סאוק־ריו, את באמת רוצה לעבוד בזה?
‏כן.
‏עבדתי קשה כדי למצוא את החלום שלי.
‏אלוהים.
‏מה עם העבודה הקודמת שלך?
‏נו?
‏מה עם כל הלימודים שלך? והניסיון?
‏זה היה ניסיון רב ערך. ‏התקופה ההיא יקרה לליבי.
‏אבל…
‏אבא, לדעתי שם זה נגמר.
‏גידלנו חכמה טיפשה.
‏סאוק־ריו, כל השבחים עלו לך לראש?
‏אבל… ‏-לא הצלחת להתמיד בעבודה במשך עשור.
‏באמת נראה לך שתוכלי להתמודד עם עבודה שכזאת
‏עם מנטליות שכזאת?
‏מה קורה?
‏למה שוב האווירה נוראית?
‏שוב עוללת משהו, סאוק־ריו?
‏לא נראה לכם שאתם נוקשים איתי מדי?
‏למה יש סטנדרטים שונים כשמדובר בי?
‏למה אתם נוקשים איתי כל כך?
‏מה דונג־ג'ין עשה עד עכשיו?
‏הוא רצה להיות שחקן כדורגל, אבל ברח מהמחנה.
‏הוא רצה ללמוד מוזיקה. קניתם לו כלי נגינה,
‏והוא מייד פרש.
‏הוא ניסה ארבע פעמים ולא התקבל למכללה.
‏הוא הצטרף לקבוצת תיאטרון ‏כדי להיות שחקן אבל פרש מייד.
‏למה את מזכירה את העבר, לעזאזל?
‏אתם יודעים למה עבדתי קשה כל כך עד עכשיו?
‏כי שניכם סבלתם כל כך בגלל דונג־ג'ין.
‏לא רציתי להוסיף לדאגות שלכם.
‏אבל מה הוא עושה עכשיו?
‏יש לו עוד רעיון מטורף והוא מציק לך, אימא!
‏תסתמי את הפה!
‏שקט.
‏איך אתם תמיד משלימים עם מעשיו
‏אבל לא מרשים לי לעשות אפילו טעות אחת?
‏למה…
‏למה אני לא יכולה לעשות מה שבא לי עם חיי?
‏בסדר.
‏סאוק־ריו, תעשי מה שבא לך. ‏את יכולה לעשות הכול.
‏אבל לא בישול.
‏אני בטוח שזה מהנה עכשיו.
‏את מדמיינת את לקוחותייך אוכלים באושר ‏את האוכל שלך במסעדה המקסימה שלך.
‏אני בטוח שזה כמו אגדה.
‏גם אני הייתי ככה.
‏לכן את לא יכולה.
‏את לא יכולה כי אני ניסיתי את זה. טוב?
‏היי.
‏את לא היחידה שמרגישה שפגעו בה. ‏את לא הקורבן היחיד!
‏כל החיים מתחת עליי ביקורת!
‏לעזאזל. מעצבנת. כאילו היא ‏היחידה שמרגישה שפגעו בה.
‏אל תבוא אחריי.
‏תבואי אחריי את.
‏איך אתה יודע על המקום הזה?
‏שמרתי אותו בראש למקרים כאלה.
‏מקרים שבהם אצטרך לנחם מישהי.
‏אז באת הנה עם טה־הי.
‏יש משהו שנקרא אתיקה בעסקים.
‏אבל את יודעת…
‏זה שאנחנו יודעים הכול על העבר של האחר
‏לא ממש מהווה יתרון מבחינתי עכשיו.
‏תראה את הפרחים האלה!
‏הם לבנים כל כך. כמו פופקורן.
‏איך המוח שלך עובד? ‏איך את עוברת מפרחים לאוכל?
‏כלומר, הם נראים טעימים. ‏בא לי לטפטף עליהם קרמל.
‏איך נראה לך שקוראים להם?
‏ספיראה…
‏קרובי משפחה של הצ'יוננטס.
‏אומרים שהעלים נראים כמו אורז.
‏אני מבינה.
‏שמות מעניינים כל כך.
‏את לא גבוהה מספיק.
‏לעזאזל.
‏ההרגשה שלך השתפרה?
‏אני טיפה נבוכה.
‏איך יוצא שאתה עד ‏לכל הרגעים המביכים בחיים שלי?
‏אני זוכר את כל העבר האפל שלך…
‏רגע, גם זה לא יעזור לי במיוחד.
‏זה מעצבן כל כך.
‏במשך כל כך הרבה זמן הרגשתי פגועה.
‏חשבתי שאם אוריד את זה מהלב,
‏ההרגשה שלי תשתפר.
‏היא רק נעשתה גרועה יותר.
‏אני מכיר את ההרגשה.
‏הורים לא תמיד צודקים.
‏הם עושים טעויות עם הילדים שלהם.
‏כשמתווכחים על זה, ‏בסוף מרגישים אשמה בלי שום סיבה.
‏בדיוק.
‏איך ידעת את זה? גם אתה רבת עם הוריך?
‏לא.
‏אני מקנאה כל כך במשפחה שלך.
‏ההורים שלך מתורבתים כל כך ‏ושמים לב למה שהם אומרים.
‏בנוסף אין לך אח מטומטם.
‏אני מקנאה בזה יותר מכול. ‏מתי הפרחח הזה יתבגר?
‏איפה אני אמורה להתאמן עכשיו על בישול?
‏במשרד שלנו.
‏מה? ‏-תשתמשי במטבח אחרי שכולם ילכו.
‏השבוע כולם בנסיעה עסקית.
‏עדיין, אני לא יכולה במשרד שלך.
‏שכחת שאני הנשיא?
‏פיתחת טעם לכוח.
‏אתה לא יכול להיות פזיז רק משום שאתה הבוס.
‏את רוצה להשתמש בו או לא? ‏-אשתמש בו.
‏אבל רק פעם אחת.
‏ולא ביקשתי את הטובה הזאת.
‏אתה הצעת לי אותה.
‏מי אמר שהמצב הוא אחרת?
‏נכון.
‏הנוף יפה.
‏הם באמת נראים כמו פופקורן בעיניי.
‏כבר אחרי חצות.
‏נותרו לך תשעה ימים.
‏תחכי לי.
‏- מרכז הבטיחות -
‏אני קאנג דן־הו.
‏נעים להכיר.
‏ברוך הבא אל הצוות!
‏שמעתי שתבוא ולא הצלחתי לישון.
‏למה?
‏כי התרגשתי.
‏היום נצלם תמונות?
‏בלילה שמתי מסכת פנים טיפולית.
‏אלוהים. ‏-באת לכייף?
‏פשוט תתנהגו כרגיל.
‏ככה הוא ידע כמה תפקידנו רציני.
‏כן, אדוני. ‏-כולנו מסכנים את חיינו.
‏אתה אמור לדעת את זה. ‏-כן, אדוני. לא אשכח.
‏המשפט האחרון נשמע מיושן אפילו לטעמי.
‏הוא אדם נהדר כשלומדים להכיר אותו.
‏יש לו גם מחויבות עזה לתפקיד.
‏אני רואה גם אם לא אומרים.
‏טוב. נזוז?
‏כן, גברתי!
‏טוב. היום תשתמש בארונית הזאת.
‏טוב. ‏-הציוד הבסיסי שלך.
‏יש לך קסדה, אפוד, מעיל תרמי ומצלמה.
‏אתה יכול לשים את המצלמה על האפוד ‏בכל מקום שנוח לך.
‏טוב. ‏-הלאה.
‏כולנו נוסעים ברכב הזה כשמזעיקים אותנו.
‏טוב. ‏-אראה לך.
‏זה… תיכנס.
‏אסביר לך על ערכות העזרה הראשונה. ‏-טוב.
‏הקטן ביותר הוא לעזרה ראשונה.
‏עזרה ראשונה. ‏-הגדול ביותר הוא לפצעים.
‏זה התיק לדום לב.
‏זה התיק עם הנוזלים.
‏אוציא כל אחד ואסביר לך עליו.
‏קריאת חירום. 15־3 בון־דונג, סאונגבוק־גו.
‏תחגור חגורה. ‏-הקסדה שלי.
‏וואו! שרכים מתובלים!
‏וואו!
‏זה נראה טעים כל כך.
‏זה טעים כל כך.
‏תאכלי.
‏מה איתך?
‏אני צריך ללכת עכשיו.
‏מה? ‏-אמרתי תודה.
‏בננו גדל והזמן חלף.
‏הגיע הזמן.
‏זאת החלטה חשובה בחיים. תחשבי על ההצעה שלי.
‏אנחנו פרמדיקים. הוזעקנו. ‏-לכאן!
‏אתה בסדר, אדוני?
‏נראה לי שנפצעתי בגב. אני לא יכול לזוז.
‏תחזקנו את העצים ונפלתי.
‏בטח הייתה כאן כוורת דבורים.
‏להביא ציוד מגן?
‏לא, אסור לנו להתעכב.
‏מצבו עלול להחמיר.
‏אלה לא צרעות. לא תמות.
‏בוא הנה עכשיו.
‏אדוני, אל תזוז.
‏אני שמח שמצבו של המטופל קל.
‏כן.
‏אבל אי אפשר לומר ‏את אותו הדבר על הפרצוף שלך.
‏זה לא כואב בכלל. אני בסדר.
‏כן, טוב… יכולת לעזוב ‏אם המצב נראה לך מסוכן.
‏למה המשכת לעזור?
‏איך לא? היום אנחנו צוות.
‏כולנו מאוחדים.
‏כולנו מאוחדים, מה שתגיד.
‏תזדרז לקבל טיפול. צריך לחזור.
‏לא, אני רוצה לסיים את המשמרת איתך.
‏איך תציל מישהו כשאתה נראה ככה?
‏דברי בשם עצמך, מו־אום.
‏הפנים שלך בסדר אבל נעקצת בכל הגוף.
‏למה בדיוק אמרת את שמי?
‏לקרוא לך "גברתי הפרמדיקית" זה מוזר.
‏איך לקרוא לך? ‏-גברת ג'ונג?
‏הזעיקו אותנו מגונגסין־דונג.
‏נראה לי שנגיע לשם מהר יותר מאשר מהתחנה.
‏נזוז. ‏-טוב.
‏קדימה.
‏כן, קפטן ג'ונג!
‏המטופל סובל מפריצת דיסק, אבל אין מעלית.
‏אבל יש לנו רגליים.
‏נלך מהר. ‏-קדימה.
‏מכאן.
‏אדוני?
‏אתה לא מסוגל לזוז?
‏נכון.
‏אתה יכול לעזור לנו?
‏עם כל הכוח, מר קאנג.
‏טוב!
‏לאט.
‏אנחנו פרמדיקים. זוזי.
‏דיווחת? ‏-כן.
‏מה הוא אכל?
‏שרימפס. הוא לא אמר שהוא אלרגי.
‏תן לי את מכל החמצן, מר קאנג. ‏-טוב.
‏תן לי תחילה את זה. ‏-טוב.
‏אדוני, רק רגע.
‏אבדוק לו דופק. ‏-טוב.
‏דוקטור, נראה שהוא בשוק אנפילקטי.
‏כן.
‏אזריק לו סליין ואפינפרין.
‏תן לי זריקת אפינפרין. ‏-טוב.
‏אדוני, אני אזריק לו.
‏תפוס את הזרועות שלו. ‏-טוב.
‏תפשיל את שרוול שמאל.
‏רואים את הווריד?
‏כשיצרתי איתך קשר,
‏חשבתי שלא תעבוד על פרויקט השיפוץ.
‏בימינו הגבולות מטושטשים.
‏וחוץ מזה, נראה לי שיהיה כיף.
‏קולנוע הוא כזה מקום מרגש.
‏אני רוצה להגביר את ההתרגשות,
‏ולהפוך אותו לחלל ‏שבו אנשים יכולים לחוות שלל דברים.
‏אנחנו אסירי תודה.
‏אבל נראה שאתה אוהב ‏את הקולנוע לא פחות מאיתנו.
‏יש לי המון זיכרונות מהקולנוע.
‏באמת?
‏כן, "צעצוע של סיפור" היה הסרט הראשון ‏שצפיתי בו אי פעם בקולנוע.
‏צפית בו עם הוריך כשהיית ילד?
‏לא, עם חברה שאני אוהב מאוד.
‏אם אני כבר כאן, ‏אני רוצה לראות את אזורי הצוות.
‏זה אפשרי? ‏-בטח, כמובן.
‏קדימה.
‏אני בדרך חזרה למשרד. תבואי לתרגל בהמשך?
‏היי. באמת אוכל לבוא?
‏לא יהיה שם אף אחד וכבר אמרתי למיונג־או.
‏טוב, אני אבוא.
‏להתראות.
‏מה קורה?
‏למה באת איתו?
‏מה שקרה זה…
‏חיכיתי מול קורס הבישול שלה ובאנו ביחד.
‏תראה.
‏אתה לא יודע שאתה מטרידן?
‏צריך לקרוא למשטרה כדי שתתעשת?
‏לא עקבתי לכאן אחרי סאוק־ריו.
‏שמעתי שזה משרד אדריכלות.
‏באתי לפגישת ייעוץ.
‏אלוהים. סאוק־ריו ומר צ'וי ‏הביאו אלינו לקוח חדש.
‏היכנס, בבקשה. נשרת אותך באהבה ובאכפתיות.
‏מה קורה?
‏למה הוא פה?
‏לא אכלתי כלום אבל יש לי בחילה.
‏אז אתה רוצה לבנות בית.
‏כן.
‏הוריי בדיוק פרשו
‏והם שוקלים לחזור לקוריאה.
‏יש לנו שטח בגאפיאונג.
‏הם אמרו שיהיה נחמד אם יהיה להם בית ‏שיוכלו לבקר בו כמו בבית נופש.
‏זה נשמע נחמד. איזה רעיון יפה, נכון?
‏אנחנו באטלייה אין
‏רוצים להעניק להורים שלך ‏מתנת פרישה שלווה ומספקת.
‏חשבת על תקציב או לו"ז לבנייה?
‏לעת עתה…
‏אני מכוון לשנה הבאה.
‏רק רגע. סליחה על זה.
‏היי, היי־רן.
‏יש מקק? פשוט תהרגי אותו.
‏מה?
‏טוב, אני תכף בא.
‏משהו קרה בבית?
‏אני חושב שרו־הי בלעה רעל למקקים.
‏מה? זה לא רציני?
‏הילדות בסדר.
‏אבל נראה לי שאני צריך ללכת.
‏סליחה. תוכל לסיים את הפגישה עם מר צ'וי.
‏טוב, לך.
‏כן, אני חייב ללכת. ‏-מיונג־או, תתקשר אליי.
‏כן, בסדר.
‏אני מצטער.
‏מר סונג היון־ג'ון.
‏האם הפגישה היא תירוץ?
‏אם כבר הצדקה.
‏באמת יש לי תוכניות להוריי.
‏אני מבין.
‏אבל לצערי,
‏אין בכוונתי לטפל בזה.
‏אני מבין.
‏חבל.
‏שמעתי שאתה אדריכל מוכשר.
‏מובן ששמעתי זאת מסאוק־ריו.
‏אל תגיד שוב את שמה.
‏וגם תפסיק לצוץ כל הזמן.
‏זה כבר נגמר ביניכם.
‏זה לא.
‏הקשר שלנו חזק מדי בכדי שניפרד בכזאת קלות.
‏ככה נראה לך.
‏בבוא העת תראה את זה.
‏תראה איזה מין קשר היה לנו,
‏והמשמעות שלנו זה בעיני זה.
‏העבר לא מעניין אותי.
‏אני מאמין רק למה שסאוק־ריו אומרת.
‏אבל האמונה הזאת מבוססת רק על חברות?
‏מובן שלא.
‏איך התרגול?
‏מתנצל על ההמתנה שלך.
‏למה אתה עוקב אחריי? אתה לא עוזב? ‏-לא. אני אלך עם סאוק־ריו.
‏אם תמשיך בזה,
‏אתלונן עליך שאתה מסיג גבול ודייר לא חוקי.
‏אתה מתווכח על עקרונות חוקיים עם עורך דין?
‏שכחת שזאת החברה שלי?
‏סליחה, אבל שניכם מוכנים ללכת?
‏אתם מפריעים לי לבשל.
‏אהיה בשקט. ‏-רק אצפה מפה.
‏אם שניכם תתיישבו,
‏אהיה אסירת תודה.
‏טוב.
‏שניכם. ‏-טוב.
‏תודה.
‏אתה לא הולך?
‏לא, פיניתי את הלו"ז שלי.
‏בנוסף, אני אוכל את האוכל שסאוק־ריו תכין.
‏אני שואל אותך כי אני באמת סקרן.
‏האישיות שלך באמת תמיד הייתה כזאת?
‏כן, זה מה שהיא אהבה בי.
‏אני אסטרטג ויש לי מטרה ברורה.
‏עוד כמה זמן איאלץ לחכות?
‏כבר סיימת? ‏-אתה רעב?
‏אני צריכה רק לטגן את קציצות הבשר ‏ולהרתיח אותן במרק.
‏קחי את הזמן. אחכה כמה שצריך.
‏קחי את הזמן.
‏דרך אגב,
‏הריח נהדר.
‏הניחוח טעים ונעים.
‏יש לו ריח של קרמל. ‏-זה לא הבישול שלי.
‏אבל גם אני הרחתי את זה קודם.
‏קניתי לך את זה.
‏פופקורן!
‏אמרת שרצית לאכול קצת, אבל אני מצטער.
‏הוא כבר קר.
‏זה בסדר. הייתי רעבה.
‏אל תאכלי את זה.
‏אסור לך לאכול דברים כאלה.
‏מה אתה עושה?
‏אתה מתנהג כאילו הרעלתי אותו.
‏שומני טראנס הם לא בריאים.
‏זה טעים כל כך.
‏הטעם המתוק־מלוח השטני זורם לי בוורידים.
‏זכור לך שצפינו יחד ב"צעצוע של סיפור"?
‏כמובן. אני זוכרת את השורות.
‏"אל האינסוף ומעבר לו!"
‏זכרת? ‏-כמובן.
‏תשאירו לי קצת פופקורן.
‏תתכבד.
‏עבודה טובה.
‏כן, עבודה טובה. אלוהים.
‏אתה בסדר? ‏-כן.
‏אתה נראה על סף עילפון.
‏שיקרת בנוגע לסיבולת שלך, נכון?
‏זה כי הסיבולת שלכם טובה ברמה מגוחכת.
‏אלוהים.
‏מה קרה לפרצוף שלך?
‏הוא נעקץ היום בגבורה על ידי דבורים.
‏הוא עבד קשה מאוד היום.
‏הוא לא עבד קשה כל כך. ‏מזג האוויר היה קריר יותר היום.
‏התחתונים שלנו נספגים בזיעה בקיץ.
‏חבל שלא תחווה את תחושת הייבוש שלהם.
‏אתם מעדיפים את תחילת, אמצע או סוף הקיץ?
‏אני אחזור.
‏אכלת ארוחת צהריים?
‏תחליף בגדים.
‏נאכל ארוחת ערב.
‏כן, אדוני.
‏נלך. ‏-מה נאכל?
‏אתם מוזמנים לאכול.
‏תודה! ‏-תודה!
‏טעים פה. והבשר רך כל כך.
‏קפטן יון הביא אותך למקום האהוב עליו.
‏זה אומר שהוא קיבל אותך.
‏טעם את רוטב השום. ככה טעים הרבה יותר.
‏טוב. ‏-תטעם עם קימצ'י טרי.
‏הוא טעים מאוד.
‏אוותר על הדבש.
‏אני נוטר כעת טינה לדבורים.
‏נראה שנזכה למאמר לעניין. ‏אתה יודע שאין לנו זמן לאכול.
‏זה לא רק זה. לא היה זמן ללכת לשירותים.
‏משם מגיעה מחלת המקצוע שלנו.
‏דלקת בשלפוחית השתן.
‏קפטן ג'ונג סבלה מדלקת בחודש שעבר…
‏היי!
‏תאכל את זה.
‏הפה שלי היה מלא.
‏יש עוד קשיים?
‏תדברו בחופשיות.
‏אנחנו לא מאזינים למוזיקה קלאסית. שמעת?
‏זה בסירנה.
‏נכון.
‏צליל ההתרעה מבהיל את כולם.
‏שינו אותו למען בריאותנו הנפשית, ‏אבל עכשיו מוזיקה קלאסית מבהילה אותנו.
‏הייתי בשירותים של חנות ספרים ונבהלתי
‏כששמעתי את המוזיקה שמעידה על דום לב.
‏שכחתי שהמכנסיים מופשלים וכמעט עזבתי.
‏מוצרט.
‏מוצרט? ‏-כן.
‏מחלת מקצוע נוספת היא הפרעת קצב.
‏משום שאנחנו תמיד בלחץ.
‏איך נרגעים מהלחץ?
‏דייטים.
‏הייתי רוצה לומר זאת. אבל זו יותר משאלת לב.
‏אני רווק כרגע.
‏בכלל יש לכם זמן לצאת לדייטים?
‏מפנים זמן.
‏משום שאנחנו עובדים בכאלה חללים קטנים, ‏בסוף אנחנו יוצאים זה עם זה.
‏רומנים בעבודה?
‏כולכם חווים את זה? ‏-אני נישאתי לרומן שלי בעבודה.
‏הוא יצא עם בחורה באקדמיה.
‏מה איתך?
‏מה?
‏אני לא מעוניינת בזה.
‏קפטן ג'ונג אוהבת גיבורים ממארוול ודי־סי.
‏מעולם לא ראיתי שהתרשמה מגבר אמיתי.
‏לא! יש אחד! באותו יום!
‏האיש שפינה את הכביש.
‏בוץ מן? ‏-כן, בוץ מן.
‏הייתי צריך להסתכל בלוחית הרישוי שלו.
‏אם אתה רוצה להוריד את ההגנות שלה, ‏תשאיר עליה רושם כמוהו…
‏בשר הכי טעים כל עוד הוא חם!
‏זה חם!
‏את מטפלת בו יפה כל כך הערב.
‏גם אני רוצה.
‏סליחה.
‏בואו נשתה.
‏קחו.
‏למה יש שתי קערות?
‏באמת תיתני לו אחת? ‏-עדיף שיהיו כמה שיותר טועמים.
‏תעריכו את זה אובייקטיבית.
‏תקבלי בהבנה משוב מעליב, נכון?
‏הוא חיוני כדי לגדול.
‏אתה מייחס הרבה חשיבות
‏לטעימת האוכל, נכון?
‏היה לנו קשר אידאלי ‏שבו כל הזמן עזרנו זה לזה לגדול.
‏בטח. ‏-אז אל תאכלו.
‏תודה על האוכל. ‏-תודה על האוכל.
‏זה טעים.
‏סאוק־ריו, את בסדר? ‏-היי, סאוק־ריו!
‏מה קרה? את חולה? ‏-הבטן שלי…
‏איפה ואיך כואב?
‏מה התסמינים שלך? את מסוגלת לקום?
‏זה לא טוב. ניסע לבית החולים.
‏אני אקח אותך.
‏היון־ג'ון, תפוס אותי.
‏את יכולה להישען עליי.
‏גברתי, כאבי הבטן חזקים מאוד?
‏מתי הם התחילו?
‏את יכולה לתאר את התסמינים שלך?
‏לפני שלוש שנים…
‏עברתי ניתוח בארה"ב.
‏רק רגע.
‏התיק הרפואי של בה סאוק־ריו.
‏תני אותו לרופא שלה.
‏איזה ניתוח זה היה?
‏סרטן הקיבה.
‏אובחנתי עם סרטן דרגה 2.
‏הסירו 70 אחוזים מהקיבה שלי.
‏עברתי כימותרפיה.
‏- הסוד שלו -
‏- הסוד שלה -
‏- הבן של השכנה -
‏סאוק־ריו לא ילדה בעיניי. היא אישה.
‏מה מצבך עכשיו?
‏יש פער ביני לבין סאוק־ריו.
‏והיון־ג'ון
‏נמצא בתוכו עם חלק ממנה שאני לא מכיר.
‏אם תעשי את זה,
‏אני רוצה שתעשי את זה נכון כדי שלא תיכשלי.
‏היון־ג'ון הציע לי נישואים.
‏איך לא אמרת לי את זה?
‏זה כל מה שאני בעינייך?
‏אני כזה חסר משמעות כחבר?
‏תרגום כתוביות: רינת זוהר מנחם